Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Javaslataink tehát azt célozták, hogy a Polgári perrendtartásról szóló 1952. évi III. törvény (Pp.) szabályait módosítsák
Paragraph Index: 1303

Javaslataink tehát azt célozták, hogy a Polgári perrendtartásról szóló 1952. évi III. törvény (Pp.) szabályait módosítsák annak érdekében, hogy a munkaviszony létesítésének jogsértő megtagadása miatt benyújtott kereset gyorsított eljárás során legyen elbírálható, és a munkáltatónak kelljen bizonyítania, hogy cselekménye (a munkaviszony létesítésének megtagadása) nem valósított meg hátrányos megkülönböztetést. Javasoltuk továbbá, hogy ebben az eljárásban is alkalmazhatóak legyenek a személyhez fűződő jogok megsértése miatti jogkövetkezmények (jogsértés tényének megállapítása, eltiltás a további jogsértéstől, elégtétel adására kötelezés, kártérítés).20 Az igazságügyi tárca ajánlásainkat csak részben fogadta el. A minisztérium illetékesei ugyanis az 1998 nyarán folytatott 19 Lásd a Függelék 3. számú mellékletének V. fejezet III/1. pontját. 20 Lásd a Függelék 3. számú mellékletének V. fejezet II/3. pontjában foglaltakat. 1999/79/II. szám konzultációink során arról adtak tájékoztatást, hogy a Polgári perrendtartás átfogó felülvizsgálata hamarosan megkezdődik és a törvényelőkészítés során a munkaviszony létesítésének diszkriminatív megtagadása esetén igénybe vehető bírósági jogérvényesítés általunk jelzett problematikáját meg fogják vizsgálni, és a megoldására javaslatokat fognak kidolgozni. Eljárásunk lezárását követően a minisztérium ajánlásunknak megfelelően megvizsgálta a Pp. módosításának a lehetőségét. Ennek alapján a tárca úgy foglalt állást, hogy — figyelemmel a Pp. 1999. január 1-jén (tehát javaslataink megfogalmazása után) hatályba lépett rendelkezéseire — a jogalkotásra vonatkozó ajánlásunk „meghaladottá” vált, hiszen ezt az időpontot követően a munkaviszony létesítésének diszkriminatív, jogellenes megtagadása miatti igény már nem csak az általunk kifogásolt polgári jogi úton, hanem munkaügyi per keretében is érvényesíthető. Csak üdvözölni tudjuk, hogy a Pp. módosított 349. §-ának

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes